Protokoll sentralstyremøte 03/20

Norges Blindeforbunds Ungdom

28. februar -1. mars Blindeforbundet, Trondheim

Tilstede:

Lena Gimse (leder)

Frida Maria Natland (nestleder)

Helene Romset

Henning Knudsen

Maiken Mucha (sak 023/20-038/20)

Viktoria Røksland (1. varamedlem)

Meldt forfall: Mariam Tartousi (2 varamedlem)

Fra administrasjonen:

Daglig leder Trine-Lise Østlund Blime

Påtroppende daglig leder Irene Elise Hamborg, som tiltrer 15. mars 2020, (sak 023/20,024/20 og 038/20)

Innhold

[SAK 023/20 Godkjenning av innkalling og saksliste 3](#_Toc34141832)

[SAK 024/20 Orienteringer og invitasjoner 3](#_Toc34141833)

[A) Landsmøte DBSU 3](#_Toc34141834)

[B) Barne- og ungdomstinget LNU 3](#_Toc34141835)

[C) Statped brukerkonferanse 3](#_Toc34141836)

[D) Offensiv 2020 3](#_Toc34141837)

[E) Landsmøte Unga med synsnedsättning 4](#_Toc34141838)

[SAK 025/20 Utvalgene i NBfU 4](#_Toc34141839)

[A) Interessepolitisk utvalg 4](#_Toc34141840)

[B) Internasjonalt utvalg 5](#_Toc34141841)

[SAK 026/20 Regionene Rundt 5](#_Toc34141842)

[SAK 027/20 Media og sosiale medier 7](#_Toc34141843)

[SAK 028/20 Evaluering – NBfU-konferansen 7](#_Toc34141844)

[SAK 029/20 Evaluering – Spark VM 7](#_Toc34141845)

[SAK 030/20 Status - Tillitsvalgtskonferansen 8](#_Toc34141846)

[SAK 031/20 Status - Goalballturnering i Danmark 9](#_Toc34141847)

[SAK 032/20 Idrettskurs 9](#_Toc34141848)

[SAK 033/20 Status – Nordisk Leir 9](#_Toc34141849)

[SAK 034/20 Revidering av retningslinjer for frifond 10](#_Toc34141850)

[SAK 035/20 Undersøkelse om tilrettelegging 10](#_Toc34141851)

[SAK 036/20 Høstkurs – Utseendekurs og mobilitet 10](#_Toc34141852)

[SAK 037/20 Høstkurs - Goalballturnering 11](#_Toc34141853)

[SAK 038/20 Leirene til Norges Blindeforbund 11](#_Toc34141854)

[SAK 039/20 Landsmøtet 2020 11](#_Toc34141855)

[SAK 040/20 Hjemmesidene 12](#_Toc34141856)

[SAK 041/20 Økonomi 13](#_Toc34141857)

[SAK 042/20 Datoplan 2020 13](#_Toc34141858)

# **SAK 023/20 Godkjenning av innkalling og saksliste**

Vedtak: Innkalling og saksliste ble godkjent.

# 

# **SAK 024/20 Orienteringer og invitasjoner**

## Landsmøte DBSU

Landsmøtet i Dansk Blindesamfunds Ungdom, DBSU, finner sted helgen 1.-3. mai.

Vedtak: Mariam Tartousi og Tina Sleire Sandvik representerer NBfU på landsmøtet til DBSU. Hanne Johannessen er ledsager.

## Barne- og ungdomstinget LNU

Barne- og Ungdomstinget, BUT, finner sted i Oslo 23. april.

Vedtak: William Skauen og Sozan Mustafa er delegater. Silje Solvang er ledsager

## Statped brukerkonferanse

Lena orienterte om konferansen og innholdet. Hun understreket at det hadde vært en både givende og lærerik konferanse. Brukerrådene hadde også avsatt en dag til møtevirksomhet.

Vedtak: Tatt til orientering.

## Offensiv 2020

Lena og Helene orienterte om deltakelse på blindeforbundets konferanse, som innledet ”offensiv 2020” som er ment å gjøre Blindeforbundet mer aktuelt for svaksynte medlemmer.

Vedtak: Tatt til orientering.

## Landsmøte Unga med synsnedsättning

Vedtak: Mariam Tartousi deltar for NBfU, og internasjonalt utvalg forespørres om en aktuell representant.

1. **Møte med Skiforbundet**

Helene orienterte fra møte med Skiforbundet, der også Trine-Lise og iddrettskoordinator Carina Rogers deltok. Her diskuterte man Para-VM ski 2021, ledsagertjenester og fremtidig samarbeid.

Vedtak: Tatt til orientering

# **SAK 025/20 Utvalgene i NBfU**

## Interessepolitisk utvalg

NBfUs interessepolitiske utvalg arbeider særlig med opprop på kollektivtransport, rekrutteringsprosesser til arbeidslivet, pensum for synshemmede elever og BPA-ordningen. De har også igangsatt en gjennomgang av de politiske partienes programmer, for å kunne komme med innspill til disse. Det vises forøvrig til sak 03/2020.

Utvalget har også fått innvilget en søknad til LNU Kultur, der synshemmedes utfordringer og løsninger skal belyses gjennom filmer benyttet i sosiale medier.

Sentralstyret diskuterte også kommunikasjonen med utvalget, og sentralstyrets rollefordeling i det interessepolitiske arbeidet.

## Internasjonalt utvalg

Mariam Tartousi fra internasjonalt utvalg orienterte om arbeidet. De har fordelt arbeidet, og vil særlig fokusere på utveksling for synshemmede studenter, samarbeid i Mozambique, og "blindkludering", om informasjonsarbeid mot nyankomne flyktninger.

Isabel Engan har gått ut av utvalget.

Vedtak: saken tas til orientering

# 

# **SAK 026/20 Regionene Rundt**

1. **Region Nord**

Lena orienterte om arbeidet i region nord. Årsmøte avholdes siste helgen i mars i Alta. 11 deltagere er påmeldt per dags dato. Denne er finansiert av sparebankstiftelsen nord. Sommerturen finner sted 3.-6. august, utenfor Tromsø.

1. **Region Midt**

Region Midt avholder sitt årsmøte 21.-23. mars. Byvandring og trampolinepark planlegges som aktiviteter. Det arrangeres også en ekstremsporthelg 18.-20. september. Regionen ønsker å arbeide for å igangsette goalballaktiviteter i trøndelagsområdet.

Mariam skulle representere sentralstyret på årsmøtet men har meldt forfall. Lena og Frida Maria deltar allerede på årsmøtet, og vil ivareta representasjonen på dette.

1. **Region HedOpp/Innlandet**

Uendret siden forrige møte, og det vises til redegjørelsen under sak 04/20.

1. **Region Vest**

Region Vest Arrangerer årsmøte 13.-15. mars. Henning representerer sentralstyret på dette.

1. **Region Øst**

Region øst arrangerer sitt årsmøte 6.-8. mars. Lena representerer sentralstyret på dette.

Videre avholdes Liseberg-tur 1.-3. mai, Friluftskurs 21.-23. august, ”bo for seg selv”-kurs på ikke ennå fastsatt dato, og julebord første helg i desember. Friluftskurs og ”bo for seg selv”-kurs er eksternt finansiert gjennom LNU, henholdsvis ”LNU herreløs arv” og ”LNU mangfold og inkludering”.

1. **Region Sør**

Uendret siden forrige møte, og det vises til redegjørelsen under sak 04/20.

Vedtak: Saken ble tatt til orientering

# 

# **SAK 027/20 Media og sosiale medier**

Trine-Lise orienterte om status for sosiale medier.

Status sosiale medier:

Instagram: 1983 følgere på Instagram (+ 5 siden forrige møte)

Facebook:1400 personer som liker og 1422 personer som følger pagen. Dette er en oppgang med henholdsvis 5 og 4 personer siden forrige møte.

Twitter: 130 følgere på Twitter (ingen forandring fra forrige møte)

Vedtak: saken ble tatt til orientering

# **SAK 028/20 Evaluering – NBfU-konferansen**

Frida Maria, Helene og Henning orienterte om NBfU-konferansen. Den utsendte Evalueringen ble gjennomgått. Resultatene av denne var meget gode.

Sentralstyret registrerer at mottakelsen av goalball var noe varierende, og at muligheten for å benytte fellesarealer etter klokken 23.00 kunne vært bedre. Forøvrig sa styret seg meget fornøyd med gjennomføringen av arrangementet.

Vedtak: Evalueringen ble tatt til etterretning

# 

# **SAK 029/20 Evaluering – Spark VM**

Trine-Lise orienterte om arrangementet. Den utsendte evalueringen ble gjennomgått, og viste meget gode resultater, til tross for at selve Spark-VM ble avlyst grunnet snømangel.

Sentralstyret merket seg også at mottakelsen av goalball på dette arrangementet var god.

Sentralstyret sier seg meget fornøyd med gjennomføringen av arrangementet, og takker prosjektgruppen for iherdig innsats.

Vedtak: Evalueringen ble tatt til etterretning

# 

# **SAK 030/20 Status - Tillitsvalgtskonferansen**

Lena orienterte om arbeidet med helgen og la fram foreløpig program. Temaer som vil inngå i helgen:

* Trygghetsgruppen
* Styrearbeid ABC – for nye styremedlemmer
* Erfaringsutveksling mellom erfarne styremedlemmer
* Mobilitetsøvelser
* Hvordan søke midler og få innvilget søknader
* Hvordan søke Funkis
* Personvern og taushetsplikt
* LNU – foredrag om politisk påvirkning
* Førstehjelpskurs
* Hvordan lage arrangement - fra planlegging til gjennomføring
* Skjemaer og maler
* Økonomi for økonomiansvarlige
* Interessepolitisk arbeid – dilemaer
* Ekstern foredragsholder – motivasjonsforedrag

Forslag på program sendes ut til regionene for innspill.

Vedtak: Sentralstyret støttet det fremlagte programforslaget. Prosjektgruppen fortsetter sitt arbeid.

# 

# **SAK 031/20 Status - Goalballturnering i Danmark**

NBfU deltar på Danish Open i goalball, helgen 24.-26. april. Trine-Lise orienterte om status. Det er 5 påmeldte deltagere og 2 ledsagere.

Vedtak: Saken ble tatt til orientering

# 

# **SAK 032/20 Idrettskurs**

Trine-Lise orienterte om status for idrettskurset. Dette avholdes helgen 8.-10. mai på Fornebu, og er finansiert gjennom LNU. Prosjektgruppen består av Silje Solvang, Bernt Wu og Sofie Wien, og programmet vil i stor grad baseres på søknaden til LNU.

Vedtak: Saken ble tatt til orientering

# 

# **SAK 033/20 Status – Nordisk Leir**

Trine-Lise orienterte om nordisk leir 2020. Denne avholdes ulike steder i Rogaland 22-29. juli. Mariam og Isabel Engan sitter i prosjektgruppen. Invitasjon er sendt ut til egne medlemmer og organisasjonene i de andre nordiske landene.

Vedtak: saken ble tatt til orientering

# 

# **SAK 034/20 Revidering av retningslinjer for frifond**

Trine-Lise la fram forslag til nye retningslinjer for frifond.

Følgende nye setning legges inn under punkt to:

*«Organisasjonssekretær i NBfU kontroller ved hvert månedsskifte at midlene har vært brukt i tråd med retningslinjene.*»

Vedtak: De reviderte retningslinjene ble vedtatt.

# **SAK 035/20 Undersøkelse om tilrettelegging**

Henning orienterte om undersøkelsen og la den fram for sentralstyret. Den har blitt brukt av NTNU i foredrag. Sentralstyret mener den kan være viktig ved forespørsler og i det videre interessepolitiske arbeidet.

Vedtak: Saken ble tatt til orientering.

# 

# **SAK 036/20 Høstkurs – Utseendekurs og mobilitet**

Sentralstyret besluttet å arrangere to ulike høstkurs, i tillegg til en goalballhelg (se sak 37/20).

Det første, med arbeidstittel ”møt veggen med NBfU”, vil ha et særlig fokus på mobilitet, skikk og bruk, og ulike sosiale settinger. Dette for å gi medlemmene økt sosial trygghet og selvtillit. Dette vil bli arrangert 16.-18. oktober på Solviksenteret på Askøy.

Det andre, ”utseende for ikke-seende” vil avholdes i Oslo 20.-22. november. Dette vil i stor grad basere seg på søknad innvilget av kavli-fondet.

Vedtak: Overnevnte kurs arrangeres. Arbeidsgrupper settes ned.

# 

# **SAK 037/20 Høstkurs - Goalballturnering**

Sentralstyret vil arrangere en goalball-turnering over en helg. Turneringen vil bli avholdt på Hurdal syn- og mestringssenter 9.-11. oktober.

Vedtak: Goalballturnering arrangeres den 9.-11. oktober. Arbeidsgruppe nedsettes.

# 

# **SAK 038/20 Leirene til Norges Blindeforbund**

NBfU har hatt stor suksess med å stå på stand på blindeforbundets leire; ungdomsleir og Ung Uke. Sentralstyret ønsker derfor å gjenta dette sommeren 2020.

Vedtak: NBfU stiller stand på leirene til blindeforbundet. Administrasjonen forespørres om bidrag.

# 

# **SAK 039/20 Landsmøtet 2020**

Lena orienterte om tidspunktet for avholdelse av landsmøtet. Landsmøtet 2020 var opprinnelig planlagt til helgen 4.-6. september. Ettersom dette er en helg der nyansatt daglig leder, Irene Elise Hamborg, ikke kan være til stede, og Hurdalsenteret ikke kan garantere for tilstrekkelig antall rom når alle NBfUs medlemmer skal inviteres, ønsket sentralstyret å se på andre mulige datoer.

Det var enighet i sentralstyret om at landsmøtet fortrinnsvis bør avholdes på Hurdalsenteret. Helgen 21.-23. august fremstår som det mest aktuelle tidspunktet, men ettersom region øst allerede har lagt planer om et friluftskurs denne helgen, avhenger en eventuell flytting av at det lar seg gjøre å endre dato for friluftslivskurset.

Vedtak: Ny dato for landsmøtet fastsettes snarest.

Henning igangsetter arbeidet med retningslinjer for avholdelse av medlemsmøtet, som bør fremmes for landsmøtet om forslaget om endring av vedtektene vedtas.

# 

# **SAK 040/20 Hjemmesidene**

Trine-Lise orienterte om arbeidet med hjemmesidene.

Vedtak: Irene-Elise holder kontakten med studentene som utvikler ny hjemmeside. Henning er kontaktperson i sentralstyret.

# 

# **SAK 041/20 Økonomi**

Helene la frem regnskapet for 2019. Sentralstyret ble også forelagt notat, utarbeidet av Trine-Lise, som forklarte overskuddet i 2019. Hovedårsaken til overskuddet var at allerede budsjetterte arrangement ble helfinansiert gjennom eksterne midler, samt at to helgesamlinger er godkjent som helfo-opphold. Flere av inntektene var også noe høyere enn budsjettert.

De postene der man gikk over budsjett var:

Landsmøtet: ca 27% over budsjett, på grunn av flere deltagere og dyre oppholdskostnader per person

Trygghetsgruppen: ca 25% over budsjett på grunn av økte kostnader ved å ha trygghetsgruppemedlemmer på region nord sine arrangement

Nordisk samarbeid: ca 270% over budsjett (54758,6kr). Dette fordi det ikke var budsjetterte med deltakelse på goalballturneringen i Danmark i 2019, men grunnet den økonomiske situasjonen valgte sentralstyret likevel å sende lag til denne.

Fra 2019 står NBfU med 2 805 447 kroner i anskaffede midler og 2 551 743 kroner i brukte midler. Årets aktivitetsresultat er dermed 253 704 kroner, i overskudd.

Vedtak: Regnskapet for 2019 ble godkjent, og signert elektronisk.

# 

# **SAK 042/20 Datoplan 2020**

Mars

Årsmøte i regionene

April

17.-19. april Tillitsvalgtskonferansen, Oslo

Mai

1-3. mai Lisebergstur, region øst

8.-10. mai Idrettskurs, Scandic Fornebu

Juni

19.-21. juni Sentralstyremøte, Oslo

Juli

22.-29. juli Nordisk Leir

August

21.-23. august Landsmøte, Hurdal (usikkert)

Oktober

9.-11. oktober goalballturnering, Hurdal

16.-18. oktober Høstkurs Møt-veggen-kurset, Solvik

November

20.-22. november - Utseende for ikke-seende, østlandsområdet